
DR 31.10.2011 17 

 
Soalan saya yang kedua, untuk memastikan rakyat Pulau Bruit akan 

mendapat bekalan air bersih bilakah agaknya projek menambah kapasiti air di Sarikei 
dan untuk membaik pulih saluran paip-paip yang telah uzur dari Sarikei untuk dibaik 
pulih kerana sekarang pun telah menjejaskan bekalan air di Bandar Baru Tanjong 
Manis dan di beberapa kampung. Terima kasih. 

Datuk Joseph Entulu anak Belaun: Buat setakat ini belum ada keputusan 
dan kita akan membuat pertimbangan di dalam RMKe-10 ini dan di bawah NKRA pun 
belum ada. Sekian... [Dewan riuh]  

Dato' Seri Tiong King Sing [Bintulu]: Terima kasih Tuan Yang di-Pertua, 
terima kasih Yang Berhormat Timbalan Menteri. Memang kita ucap terima kasih kepada 
Kementerian Kemajuan Luar Bandar dan Wilayah. Banyak kemudahan sudah bagi 
tetapi masalah yang besar, kita melantik kontraktor bagi kontrak untuk melaksanakan 
projek tetapi kontraktor bagi lagi sub, sub lagi bagi sub, bila sub, sub, sub, air paip 
semua sudah pasang sedia. Baru-baru ini semalam saya melawat kawasan Kuala 
Tatau untuk rumah panjang itu paip memang sudah sedia satu tahun yang lepas tetapi 
banyak kali test. LAKU test memang cari buku sahaja. Tidak boleh pass. Sampai hari 
ini masih test lagi.   

Saya mahu tanya kementerian berapa lama lagi mahu test? Kenapa boleh 
berlaku perkara begini? Saya minta penjelasan daripada Yang Berhormat Timbalan 
Menteri. 

Datuk Joseph Entulu anak Belaun: Saya minta penjelasan dari Yang 
Berhormat Bintulu dahulu test, test apa ini? Test macam mana?   

Dato' Seri Tiong King Sing [Bintulu]: Piping, water pressure test. Kalau tidak 
pass air tidak masuk. LAKU tidak akan bagi air. 

Datuk Joseph Entulu anak Belaun: Semasa cuti sekejap ini nanti, saya akan 
check sendiri kenapa ini masih berlaku sebab kalau ada projek yang sakit KSU kita 
memang telah melawat sebenarnya dan apakah perkembangan yang terkini itu saya 
belum pasti lagi. 

Dato' Seri Tiong King Sing [Bintulu]: Ini bekalan air sahaja. Bekalan elektrik 
pun sama. Overhead line siap nanti saya cerita masuk. 

Datuk Joseph Entulu anak Belaun: Okey. 

 

10. Dato' Mahfuz bin Haji Omar [Pokok Sena] minta Menteri Luar Negeri 
menyatakan: 

(a) apakah kesan positif dari hubungan diplomatik Malaysia 
dengan negara-negara Komunis; dan 

(b) nyatakan jumlah dan nama negara-negara Komunis yang 
mempunyai hubungan diplomatik dengan Malaysia. 

Timbalan Menteri Luar Negeri  [Datuk Richard Riot anak Jaem]: Terima 
kasih Tuan Yang di-Pertua, terima kasih kawan saya Yang Berhormat Pokok Sena. 
Baju pun sama warna... [Ketawa] 

Tuan Yang di-Pertua, ingin saya tegaskan di sini bahawa Dasar Luar Malaysia 
dilaksanakan dengan menjalinkan persahabatan dengan negara-negara lain di serata 
dunia tanpa mengira ideologi, sistem politik dan sistem ekonomi negara tersebut. Cara 
pelaksanaan ini telah banyak memberi manfaat kepada Malaysia. Justeru itu, Malaysia 
mempunyai hubungan baik dengan pelbagai negara di serata dunia termasuk negara-
negara yang ditafsirkan sebagai negara Komunis atau pemerintahan sosialis. 
Walaupun Malaysia dengan negara-negara tersebut berbeza dari segi ideologi, sistem 
politik dan ekonomi tetapi faktor ini tidak menjadi halangan dalam perhubungan dua 
hala seperti mana hubungan dengan mana-mana negara yang mempunyai ideologi, 
sistem politik dan ekonomi yang sama dengan Malaysia. 

Tuan Yang di-Pertua, hubungan dua hala dengan negara-negara berkenaan 
telah banyak membawa manfaat bersama di dalam bidang kerjasama seperti 
perdagangan, pelaburan, pelancongan, pendidikan, kebudayaan serta sains dan 
teknologi seperti mana hubungan Malaysia dengan pelbagai negara lain di dunia. 



Soalan saya yang kedua, untuk memastikan rakyat Pulau Bruit akan mendapat bekalan air bersih bilakah agaknya projek menambah kapasiti air di Sarikei dan untuk membaik pulih saluran paip-paip yang telah uzur dari Sarikei untuk dibaik pulih kerana sekarang pun telah menjejaskan bekalan air di Bandar Baru Tanjong Manis dan di beberapa kampung. Terima kasih. Datuk Joseph Entulu anak Belaun: Buat setakat ini belum ada keputusan dan kita akan membuat pertimbangan di dalam RMKe-10 ini dan di bawah NKRA pun belum ada. Sekian... [Dewan riuh] Dato' Seri Tiong King Sing [Bintulu]: Terima kasih Tuan Yang di-Pertua, terima kasih Yang Berhormat Timbalan Menteri. Memang kita ucap terima kasih kepada Kementerian Kemajuan Luar Bandar dan Wilayah. Banyak kemudahan sudah bagi tetapi masalah yang besar, kita melantik kontraktor bagi kontrak untuk melaksanakan projek tetapi kontraktor bagi lagi sub, sub lagi bagi sub, bila sub, sub, sub, air paip semua sudah pasang sedia. Baru-baru ini semalam saya melawat kawasan Kuala Tatau untuk rumah panjang itu paip memang sudah sedia satu tahun yang lepas tetapi banyak kali test. LAKU test memang cari buku sahaja. Tidak boleh pass. Sampai hari ini masih test lagi. Saya mahu tanya kementerian berapa lama lagi mahu test? Kenapa boleh berlaku perkara begini? Saya minta penjelasan daripada Yang Berhormat Timbalan Menteri. Datuk Joseph Entulu anak Belaun: Saya minta penjelasan dari Yang Berhormat Bintulu dahulu test, test apa ini? Test macam mana? Dato' Seri Tiong King Sing [Bintulu]: Piping, water pressure test. Kalau tidak pass air tidak masuk. LAKU tidak akan bagi air. Datuk Joseph Entulu anak Belaun: Semasa cuti sekejap ini nanti, saya akan check sendiri kenapa ini masih berlaku sebab kalau ada projek yang sakit KSU kita memang telah melawat sebenarnya dan apakah perkembangan yang terkini itu saya belum pasti lagi. Dato' Seri Tiong King Sing [Bintulu]: Ini bekalan air sahaja. Bekalan elektrik pun sama. Overhead line siap nanti saya cerita masuk. Datuk Joseph Entulu anak Belaun: Okey. 10. Dato' Mahfuz bin Haji Omar [Pokok Sena] minta Menteri Luar Negeri menyatakan: (a) apakah kesan positif dari hubungan diplomatik Malaysia dengan negara-negara Komunis; dan (b) nyatakan jumlah dan nama negara-negara Komunis yang mempunyai hubungan diplomatik dengan Malaysia. Timbalan Menteri Luar Negeri [Datuk Richard Riot anak Jaem]: Terima kasih Tuan Yang di-Pertua, terima kasih kawan saya Yang Berhormat Pokok Sena. Baju pun sama warna... [Ketawa] Tuan Yang di-Pertua, ingin saya tegaskan di sini bahawa Dasar Luar Malaysia dilaksanakan dengan menjalinkan persahabatan dengan negara-negara lain di serata dunia tanpa mengira ideologi, sistem politik dan sistem ekonomi negara tersebut. Cara pelaksanaan ini telah banyak memberi manfaat kepada Malaysia. Justeru itu, Malaysia mempunyai hubungan baik dengan pelbagai negara di serata dunia termasuk negara- negara yang ditafsirkan sebagai negara Komunis atau pemerintahan sosialis. Walaupun Malaysia dengan negara-negara tersebut berbeza dari segi ideologi, sistem politik dan ekonomi tetapi faktor ini tidak menjadi halangan dalam perhubungan dua hala seperti mana hubungan dengan mana-mana negara yang mempunyai ideologi, sistem politik dan ekonomi yang sama dengan Malaysia. Tuan Yang di-Pertua, hubungan dua hala dengan negara-negara berkenaan telah banyak membawa manfaat bersama di dalam bidang kerjasama seperti perdagangan, pelaburan, pelancongan, pendidikan, kebudayaan serta sains dan teknologi seperti mana hubungan Malaysia dengan pelbagai negara lain di dunia.